ddrg/super_eurlex huggingface dataset:
(14)

Španielsko by malo venovať náležitú pozornosť kvalitatívnym aspektom verejných financií vrátane jeho politiky verejného obstarávania. Počet priestupkov, ktoré majú vplyv na uplatňovanie právnych predpisov EÚ v oblasti verejného obstarávania, na ktoré bola Komisia upozornená, bol v posledných rokoch dosť vysoký. Z údajov vyplýva, že existujú rozdiely v realizácii verejného obstarávania v rámci verejných obstarávateľov a subjektov a že nedostatočné mechanizmy kontroly ex-ante a ex-post sú prekážkou správneho a jednotného uplatňovania právnych predpisov o verejnom obstarávaní. Španielsko sa v porovnaní s inými členskými štátmi vyznačuje trvalo nízkou mierou uverejňovania oznámení o vyhlásení obstarávania a pomerne vysokým využívaním rokovacieho konania bez predchádzajúceho zverejnenia. To sa premieta do obmedzenej konkurencie zo strany podnikov z iných členských štátov a často do priameho zadávania zákaziek, ktoré majú vplyv v podobe vyšších verejných výdavkov. Obmedzené použitie centralizovaných alebo spoločných nástrojov verejného obstarávania je prekážkou pre dosiahnutie vyššej efektívnosti, ktorá by prispela k fiškálnym úsporám. Neexistencia nezávislého orgánu zodpovedného za zabezpečenie efektívnosti a dodržiavania právnych predpisov v oblasti verejného obstarávania v celej krajine bráni riadnemu uplatňovaniu pravidiel verejného obstarávania a môže vytvárať príležitosti pre priestupky, ktoré majú nepriaznivý vplyv na situáciu verejných financií Španielska.
(2)

Výnimka spočíva v tom, že sa pre prevádzkovateľa letiska (Tallinn Airport Ltd) prostredníctvom jeho stopercentnej dcérskej spoločnosti Tallinn Airport GH Ltd ako jedinému subjektu vyhradzuje právo poskytovať tretím stranám na letisku v Tallinne tieto služby uvedené v bodoch 3 a 5 prílohy k smernici: obsluha batožiny a obsluha rampy. Výnimka sa udeľuje na základe článku 9 ods. 1 písm. b) smernice na počiatočné obdobie dvoch rokov, ktoré sa začína 15. mája 2017 a končí 14. mája 2019. Vzhľadom na predpokladaný čas potrebný na vyriešenie priestorových obmedzení s cieľom umožniť ďalšie otvorenie trhu estónske orgány ďalej rozhodli, že uvedené obdobie sa v zmysle článku 9 ods. 6 smernice predĺži o ďalšie dvojročné obdobie od 15. mája 2019 do 14. mája 2021.
(5)

Vzhľadom na to, že HFR je nenahraditeľnou infraštruktúrou pre výskum Spoločenstva v oblasti bezpečnosti jadrových reaktorov, ochrany zdravia (vrátane vývoja lekárskych izotopov v rámci lekárskeho výskumu), jadrovej syntézy, základného výskumu, odbornej prípravy a nakladania s odpadom (vrátane bezpečnosti správania sa jadrových palív, ktoré sa používajú pre určité reaktorové systémy Únie s významom pre Európu), malo by sa v jeho prevádzke pokračovať do konca roku 2019 na základe doplnkového výskumného programu HFR na obdobie rokov 2016 – 2019.
(7)

Požadované informácie poskytlo a so zaradením do vzorky súhlasilo päť vyvážajúcich výrobcov z dotknutej krajiny. V súlade s článkom 17 ods. 1 základného nariadenia Komisia vybrala vzorku troch vyvážajúcich výrobcov na základe najväčšieho reprezentatívneho objemu vývozu do Únie, ktorý možno v rámci dostupného času primerane prešetriť. V súlade s článkom 17 ods. 2 základného nariadenia konzultovala výber vzorky so všetkými dotknutými známymi vyvážajúcimi výrobcami a orgánmi dotknutej krajiny. Voči navrhovanej vzorke neboli vznesené žiadne námietky.
(3)

V decembri 2010 Rada poverila Komisiu, aby sa v mene Únie zúčastnila na rokovaniach o celosvetovo právne záväznom nástroji o ortuti, pokiaľ ide o otázky patriace do právomoci Únie, v súvislosti s ktorými Únia prijala pravidlá, a to v súlade so smernicami na rokovania stanovenými v dodatku k uvedenému povereniu.
—

intenzita farby (DO 420 nm + DO 520 nm + DO 620 nm) ≥ 5,
(134)

Pokiaľ ide o letiská Baia Mare a Satu Mare, sú navzájom vzdialené 76 km a obe slúžili väčšinou pravidelným letom do Bukurešti, ktoré prevádzkoval rumunský vlajkový letecký dopravca TAROM. Na základe verejne dostupných informácií spoločnosť TAROM prevádzkovala v období rokov 2007 – 2009 niekoľko letov týždenne do Bukurešti, zatiaľ čo spoločnosť Austrian Airlines od apríla 2008 do februára 2009 prevádzkovala lety do jednej destinácie (Viedeň) a spoločnosť Blue Air iba niekoľko mesiacov (od októbra do decembra 2009) do troch európskych destinácií. Spoločnosť TAROM prevádzkovala aj viaceré lety týždenne z letiska Satu Mare do Bukurešti. Vzhľadom na zlý technický stav cestnej infraštruktúry v tejto oblasti však jazda medzi týmito dvoma letiskami po ceste trvá 1 hodinu a 10 minút, čo prevyšuje kritérium 60 minútovej jazdy použité na vymedzenie spádovej oblasti letiska podľa usmernení z roku 2014.
(6)

V článku 8 ods. 4 dohovoru sa od zmluvných strán vyžaduje, aby zabezpečili, že nové bodové zdroje, ktoré patria do kategórií zdrojov uvedených v prílohe D, využívajú najlepšie dostupné techniky a najlepšie environmentálne postupy na kontrolu, a pokiaľ je to možné, na zníženie emisií ortuti a zlúčenín ortuti do ovzdušia.
(9)

V tejto fáze teda neexistuje ani náznak toho, že by stabilita trhu Únie bola narušená dovozom čerstvých banánov z Nikaraguy nad stanovený ročný spúšťací objem dovozu, ani toho, že by to malo výrazný vplyv na situáciu výrobcov z Únie.
(50)

Čiastkové opatrenia BY 2, BY 11 a BY 13 predstavujú novú pomoc v zmysle článku 1 písm. c) nariadenia (EÚ) 2015/1589. Nie sú splnené žiadne z kritérií existujúcej pomoci. Konkrétnejšie, táto pomoc nie je existujúca v zmysle článku 1 písm. b) bodu i) nariadenia (EÚ) 2015/1589, pretože bola zavedená po nadobudnutí účinnosti ZFEÚ (čiastkové opatrenie BY 2 bolo zavedené v roku 2008, čiastkové opatrenie BY 11 v roku 2002 a čiastkové opatrenie BY 13 v roku 2010) a premlčacia doba 10 rokov ešte neuplynula (bola prerušená 28. novembra 2011; pozri odôvodnenie 152 rozhodnutia o začatí konania).
(317)

V prípade, že sa Komisia rozhodne koncentráciu zakázať, transakcia by bola v zásade spochybnená a dokonca ani skupina Areva by nemohla odôvodniť skutočný a účinný charakter výsledku predaja činnosti v oblasti reaktorov. Túto možnosť nemožno v tomto štádiu vylúčiť. V prípade, že sa v analýze Komisie po prieskume trhu neodôvodní zákaz koncentrácie, však Komisia prijme rozhodnutie o schválení transakcie, v prípade potreby aj s opatreniami na nápravu prípadných negatívnych účinkov na hospodársku súťaž (ďalej len „nápravné opatrenia“). Rozhodnutím o schválení, a to aj s výhradou nápravných opatrení, by sa odstránila neistota, ktorú predstavuje podriadenie transakcie a suma, ktorú v dôsledku toho skupina Areva môže očakávať od rozhodnutia, ktoré Komisia vydá v súvislosti s koncentráciou. Prítomnosť nápravných opatrení by nemala závažne ovplyvniť výšku, ktorú skupina Areva dostane za predaj Nouvel Areva NP. Za predpokladu, že by napríklad takéto nápravné opatrenie štrukturálneho charakteru bolo nutné, prislúcha spoločnosti EDF rozhodnutie odpredať príslušné aktíva (tie, ktoré by mohli patriť buď EDF, alebo Nouvel Areva NP), a to bez toho, aby bolo spochybnené obstaranie Nouvel Areva NP alebo cena stanovená v zmluve o akvizícii. Komisia nevylučuje možnosť úpravy smerom nahor (vo forme doplnenia ceny) alebo nadol (v prípade nápravných opatrení alebo záručných dokladov udelených EDF v SPA), ale domnieva sa, že základná hodnota 2,5 miliardy EUR vo vlastníctve účastníkov transakcie na základe ich rád je realistickým odhadom trhovej ceny odpredaja, a teda ide o vlastný príspevok vyplývajúci z tohto predaja, ktorý skupina Areva môže dostať.
(3)

Na uľahčenie rozhodovacieho procesu v súvislosti s prijímaním rozhodnutí o zaslaní dôverných štatistických informácií Jednotnej rade pre riešenie krízových situácií je nevyhnutné prijať rozhodnutie o delegovaní právomocí. V súlade s článkom 12.1 Štatútu Európskeho systému centrálnych bánk a Európskej centrálnej banky môže Rada guvernérov rozhodnúť o udelení určitých právomocí Výkonnej rade. V súlade so všeobecnými zásadami o delegovaní právomocí, ako boli rozpracované a potvrdené Súdnym dvorom Európskej únie, by malo byť delegovanie rozhodovacích právomocí obmedzené, primerané a založené na stanovených kritériách. Vzhľadom na to, že rozhodnutia, ktoré sa majú prijímať, sú skôr technickej ako politickej povahy, môžu byť tieto kritériá pomerne všeobecné.
(11)

Zmeny dodatku V prílohy VI k dohovoru MARPOL objasňujú, že v prípade lodí, ktoré spĺňajú požiadavky prílohy VI k dohovoru MARPOL na obsah síry v palive v rámci oblastí kontroly emisií (síry) (SECA) použitím rovnocenných prostriedkov (systémov čistenia výfukových plynov („EGCS“)), sa môže dodávateľom v nadväznosti na oznámenie kupujúcich povoliť uviesť v BDN, že dané palivo je určené na použitie na lodi, ktorá spĺňa požiadavky na obsah síry rovnocennými prostriedkami. Vzhľadom na rastúci počet lodí vybavených EGCS sú zmeny dodatku V prílohy VI k dohovoru MARPOL potrebné na zosúladenie štandardného textu uvedeného na dodacom liste pre nádrž lode so skutočnosťou, že lode môžu používať palivá s vyšším obsahom síry aj po nadobudnutí účinnosti požiadaviek na obsah síry 0,10 % v oblastiach kontroly emisií síry (SECA) 1. januára 2015. Požiadavky prílohy VI k dohovoru MARPOL, pokiaľ ide o obmedzenie emisií SOx, sú implementované do práva Únie prostredníctvom smernice Európskeho parlamentu a Rady (EÚ) 2016/802 (5). V článku 6 ods. 9 písm. b) a c) a v článku 13 ods. 2 písm. a) uvedenej smernice sa odkazuje na BDN ako na hlavný mechanizmus na zabezpečenie súladu s uvedenou smernicou. Rovnocenné prostriedky na zabezpečenie súladu sa považujú za alternatívne metódy znižovania emisií podľa vymedzenia v článku 2 písm. o) uvedenej smernice a môžu sa použiť za predpokladu, že lode používajúce metódy znižovania emisií neustále znižujú emisie oxidu siričitého aspoň v rovnocennej miere so znižovaním emisií, ktoré by sa dosiahlo používaním lodných palív, ktoré spĺňajú požiadavky uvedenej smernice.
2.

ISAB pozostáva najmenej z piatich a najviac z ôsmich vedeckých a technických odborníkov, ktorých vymenuje Rada. ISAB si zvolí predsedu spomedzi svojich členov jednoduchou väčšinou. Mandát vymenovaného predsedu sa automaticky predlžuje, aby mohol zabezpečiť plnenie svojho predsedníckeho funkčného obdobia. Členovia ISAB nie sú priamo zapojení do riadenia Instruct-ERIC a obvykle sú to odborníci z krajín mimo Európy. Členov ISAB môže Rade navrhovať riaditeľ. Akýkoľvek potenciálny konflikt záujmov treba oznámiť pred tým, ako Rada zváži návrhy na členstvo. Členovia ISAB sa vymenúvajú na trojročné funkčné obdobie, ktoré možno obnoviť raz, a to o jeden až tri roky. Od členov ISAB sa vyžaduje, aby podpísali dohodu o nezverejňovaní informácií najneskôr do tridsiatich dní po ich vymenovaní alebo pred výmenou akýchkoľvek dôverných informácií, podľa toho, čo nastane skôr.
(7)

Avšak MSC sa nepodarilo dosiahnuť jednomyseľnú dohodu, pokiaľ ide o identifikáciu týchto štyroch látok podľa článku 57 písm. f) nariadenia (ES) č. 1907/2006 ako látok, ktoré vzbudzujú rovnakú úroveň obáv ako ďalšie látky uvedené v uvedenom článku v písmenách a) až c) vzhľadom na vlastnosti endokrinných disruptorov (rozvracačov) v súvislosti s ľudským zdravím. Podľa štyroch členov MSC sú účinky na ľudské zdravie uvedené v dokumentácii podľa prílohy XV rovnaké, spôsobené rovnakým režimom pôsobenia, ako tie, ktoré už boli zohľadnené pri zaradení týchto látok do zoznamu v dôsledku ich reprodukčnej toxicity podľa článku 57 písm. c) uvedeného nariadenia.
(9)

Držiteľ povolenia by mal predkladať výročné správy o vykonávaní a výsledkoch činností stanovených v pláne monitorovania vplyvov na životné prostredie. Uvedené výsledky by sa mali predkladať v súlade so štandardným formátom oznamovania stanoveným v rozhodnutí Komisie 2009/770/ES (6). Stanovisko EFSA neoprávňuje na uloženie osobitných podmienok ochrany špecifických ekosystémov/prostredia a/alebo zemepisných oblastí podľa článku 6 ods. 5 písm. e) a článku 18 ods. 5 písm. e) nariadenia (ES) č. 1829/2003.
(16)

Určené opatrenia sú navyše zlučiteľné s pravidlami hospodárskej súťaže Únie. Definícia vysielateľov oprávnených vysielať uvedené podujatia sa zakladá na objektívnych kritériách, ktoré umožňujú skutočnú a potenciálnu hospodársku súťaž pri získavaní vysielacích práv na tieto podujatia. Okrem toho počet určených podujatí nie je neprimeraný do takej miery, že by to narúšalo hospodársku súťaž v rámci nadväzujúcich trhov voľne dostupnej a platenej televízie. Preto možno konštatovať, že dôsledky pre slobodu hospodárskej súťaže nepresahujú rámec dôsledkov, ktoré sú nevyhnutne spojené so zaradením týchto podujatí do zoznamu uvedeného v článku 14 ods. 1 smernice 2010/13/EÚ.
(3)

Vo formálnych námietkach Nemecka a Nórska sa uvádzalo, že časť 11 „Ohrievanie“ uvedenej normy obsahuje nedostatočné ustanovenia týkajúce sa teplotných limitov pre prístupné povrchy, ktoré nie sú používané na to, aby výrobok plnil svoju funkciu. Konkrétne sa v norme stanovuje viacero výnimiek z teplotných limitov, pričom sa výrobcovi povoľuje zdvojnásobiť alebo neuplatňovať limitné hodnoty teploty v závislosti od veľkosti, konštrukcie alebo povrchovej časti zariadenia a nanajvýš sa vyžaduje upozornenie alebo štítok s varovaním. V tejto súvislosti sa v časti 7.1 normy vyžaduje iba to, aby sa varovanie umiestnilo na povrchu, ktorý má z častí prekračujúcich limitné hodnoty najvyššiu teplotu. Farby varovného štítku sa môžu líšiť od medzinárodne uznávaných farieb používaných na varovania, čo môže používateľov zmiasť. V dôsledku nejednoznačnosti požiadaviek uvedených v norme možno normu navyše vykladať tak, že umožňuje vynechať meranie zvyšovania teploty v určitých častiach daného výrobku, čo môže viesť k nerešpektovaniu alebo zdvojnásobeniu limitných hodnôt teploty platných na základe normy pre celý výrobok. V dôsledku toho stále trvá riziko popálenia ľudí a domácich zvierat a táto norma ako taká by nemala poskytovať predpoklad zhody so smernicou 2014/35/EÚ.
(316)

Írsko tvrdí, že platby zo strany spoločností ASI a AOE za príspevky spoločnosti Apple Inc. možno pripísať ústrediam a v tejto súvislosti poukazuje na platby na základe dohody CSA a dohody o marketingových službách (252). Aj za predpokladu, že by platby na základe dohody CSA a dohody o marketingových službách mohli ovplyvniť rozdelenie zisku v rámci spoločností ASI a AOE, čo Komisia spochybňuje (253), neexistuje žiaden zrejmý dôvod na pridelenie týchto platieb ústrediam a nie írskym pobočkám. Pokiaľ ide o dohodu CSA a dohodu o marketingových službách, v podmienkach týchto dohôd sa nerozlišuje medzi ústrediami a írskymi pobočkami. Dá sa to očakávať, keďže zo zmluvného hľadiska predstavujú súčasť tej istej právnickej osoby. Avšak, pokiaľ sa v týchto dohodách uvádza adresa spoločností ASI a AOE, je to konzistentne adresa írskych pobočiek (254). Aj ak sa akceptuje tvrdenie, že príspevky spoločnosti Apple Inc. v prospech spoločností ASI a AOE by mohli ovplyvniť rozdelenie ziskov v rámci spoločností ASI a AOE, nič nenaznačuje tomu, že v prípade chýbania ústredí by spoločnosť Apple Inc. nebola uskutočnila rovnaké príspevky v prospech írskych pobočiek, a to najmä pri zohľadnení toho, že sa nezdá, že by ústredia z týchto príspevkov akokoľvek profitovali vzhľadom na skutočnosť, že fyzicky neexistujú a nemajú zamestnancov. V odôvodneniach 281 až 290 sa preukázalo, že ústredia sa prostredníctvom svojej obmedzenej aktivity v podobe zasadnutí predstavenstva nezapájajú a ani nemôžu zapájať do výskumu a vývoja. V skutočnosti by to ani nebolo možné, keďže ústredia nemajú fyzickú prítomnosť ani zamestnancov. Na rozdiel od toho sa zdá, ako sa uvádza v odôvodneniach 295 až 304, že írske pobočky sa skutočne zapájajú do aktivít, ktoré priamo alebo nepriamo podporujú duševné vlastníctvo spoločnosti Apple, a spoločnosť Apple tak k nim aj v minulosti pristupovala. Takže aj keby by sa prijalo, že sa vykonávali neodmeňované príspevky zo strany spoločnosti Apple Inc. v prospech spoločností ASI a AOE a že by bolo možné uvažovať, že tieto neodmeňované príspevky ovplyvňujú rozdelenie zisku v rámci spoločností ASI a AOE, tieto príspevky sa mali prideliť írskym pobočkám.
(9)

Opatrenia stanovené v tomto rozhodnutí týkajúce sa spracúvania osobných údajov by sa mali vykonávať v súlade s právom Únie v oblasti ochrany osobných údajov, konkrétne so smernicou Európskeho parlamentu a Rady 95/46/ES (2) a s nariadením Európskeho parlamentu a Rady (ES) č. 45/2001 (3), ako aj s príslušnými vnútroštátnymi vykonávacími opatreniami. Osobitná pozornosť by sa mala venovať dodržiavaniu zásad obmedzenia účelu, minimalizácie údajov, obmedzenia uchovávania, integrity a dôvernosti.
(239)

Na túto otázku Komisia odpovedá, že aj za hypotézy, podľa ktorej by schéma bola zriadená pred rokom 1994 (napríklad prostredníctvom uznesenia z roku 1984), by sa platnými pravidlami o premlčacej lehote v oblasti štátnej pomoci nevyvracal záver, že pomoc vyplatená regiónom od roku 1994 predstavuje novú pomoc. Premlčacia lehota sa totiž vzťahuje len na platby uskutočnené pred dátumom premlčania, a nie na celú schému. Premlčacia lehota však bola prerušená žalobou predloženou v máji 2004 na vnútroštátnom súde. Toto prerušenie premlčacej lehoty na vnútroštátnom súde platí aj pre Komisiu, keďže právomoci vnútroštátneho súdu sú obmedzené zachovaním právomocí udelených Komisii v článku 108 ods. 3 ZFEÚ. Akákoľvek pomoc vyplatená regiónom po roku 1994, a to aj v prípade, že právny základ umožňujúci udelenie tejto pomoci by sa musel považovať za predchádzajúci tomuto dátumu, sa musí považovať za novú pomoc v tomto konaní.
(4)

Mechanický spôsob účinku by znamenal, že dotknutá skupina výrobkov spadá do definície zdravotníckych pomôcok. Vzhľadom na to, že takýto spôsob účinku je vysoko nepravdepodobný a farmakologický spôsob účinku je najviac pravdepodobný, znamená to, že dotknutá skupina výrobkov by nemala spadať do definície zdravotníckych pomôcok.
(44)

Podľa článku 107 ods. 3 písm. c) ZFEÚ možno považovať pomoc na rozvoj určitých hospodárskych činností alebo určitých hospodárskych oblastí za zlučiteľnú so spoločným trhom za predpokladu, že táto pomoc nepriaznivo neovplyvní podmienky obchodu tak, že by to bolo v rozpore so spoločným záujmom.
(3)

Koordinačné stredisko pre prevádzku systému predstavuje kľúčový prvok prevádzky systému EGNOS, pretože riadi prevádzkové činnosti a údržbu systému. Od roku 2004, teda ešte predtým, než tento systém prešiel do vlastníctva Únie, má sídlo v Toulouse (Francúzsko). Keďže koordinačné stredisko pre prevádzku systému zodpovedá potrebám programu, využíva verejné investície, ktoré mu už boli odsúhlasené, a spĺňa bezpečnostné požiadavky v koordinácii s členským štátom, na ktorého území sa nachádza, nemalo by byť umiestnenie jeho sídla spochybňované. Okrem toho by bol jeho presun na iné miesto nákladný a mohlo by sa tým narušiť fungovanie systému.
(7)

Európska multilaterálna platforma pre normalizáciu v oblasti IKT hodnotila a vydala kladné odporúčanie, pokiaľ ide o určenie týchto technických špecifikácií, na ktoré sa môžu uvádzať odkazy pri verejnom obstarávaní: „Simple Knowledge Organisation System“ (ďalej len „SKOS“) a „Resource Description Framework“ 1.0 a 1.1 (ďalej len „RDF 1.0 & 1.1“), ktoré vyvinulo konzorcium World Wide Web Consortium (W3C); „Service Metadata Publisher 1.0“ (ďalej len „SMP 1.0“), ktoré vyvinula Organizácia pre rozvoj štruktúrovaných informačných štandardov [Organization for the Advancement of Structured Information Standards (OASIS)]; „MIME-Based Secure Peer-to-Peer Business Data Interchange Using HTTP, Applicability Statement 2“, RFC 4130 (ďalej len „AS2“) a „Internationalized Resource Identifiers“, RFC 3987 (ďalej len „IRIs“), ktoré vyvinula Osobitná skupina pre internetovú techniku [Internet Engineering Task Force (IETF)]; technické špecifikácie „Data Foundation & Terminology Model“, „PID Information Types API“, „Data Type Registries Model“ a „Practical Policies Recommendations“, ktoré vyvinula nadácia Aliancia výskumných údajov [Research Data Alliance (RDA)]. Toto hodnotenie a odporúčanie platformy bolo následne predložené na konzultáciu s odborníkmi z odvetvia, ktorí potvrdili kladné stanovisko k určeniu týchto špecifikácií.
23.

Limity pre kontrolu emisií prchavých organických zlúčenín sa pre stacionárne zdroje podľa potreby stanovia s ohľadom na informácie o dostupných technikách kontroly, limity používané v iných jurisdikciách a na základe týchto dokumentov: a) VOC Concentration Limits for Architectural Coatings Regulations – SOR/2009-264; b) VOC Concentration Limits for Automotive Refinishing Products. SOR/2009-197; c) Proposed regulations for VOC Concentrations Limits for Certain Products; d) Guidelines for the Reduction of Ethylene Oxide Releases from Sterilization Applications; e) Environmental Guideline for the Control of Volatile Organic Compounds Process Emissions from New Organic Chemical Operations. PN1108; f) Environmental Code of Practice for the Measurement and Control of Fugitive VOC Emissions from Equipment Leaks. PN1106; g) A Program to Reduce Volatile Organic Compound Emissions by 40 Percent from Adhesives and Sealants. PN1116; h) A Plan to Reduce VOC Emissions by 20 Percent from Consumer Surface Coatings. PN1114; i) Environmental Guidelines for Controlling Emissions of Volatile Organic Compounds from Aboveground Storage Tanks. PN1180; j) Environmental Code of Practice for Vapour Recovery during Vehicle Refueling at Service Stations and Other Gasoline Dispersing Facilities. PN1184; k) Environmental Code of Practice for the Reduction of Solvent Emissions from Commercial and Industrial Degreasing Facilities. PN1182; l) New Source Performance Standards and Guidelines for the Reduction of Volatile Organic Compound Emissions from Canadian Automotive Original Equipment Manufacturer (OEM) Coating Facilities. PN1234; m) Environmental Guideline for the Reduction of Volatile Organic Compound Emissions from the Plastics Processing Industry. PN1276; n) National Action Plan for the Environmental Control of Ozone-Depleting Substances (ODS) and Their Halocarbon Alternatives. PN1291; o) Management Plan for Nitrogen Oxides (NOx) and Volatile Organic Compounds (VOCs) — Phase I. PN1066; p) Environmental Code of Practice for the Reduction of Volatile Organic Compound Emissions from the Commercial/Industrial Printing Industry. PN1301; q) Recommended CCME (5) Standards and Guidelines for the Reduction of VOC Emissions from Canadian Industrial Maintenance Coatings. PN1320; a r) Guidelines for the Reduction of VOC Emissions in the Wood Furniture Manufacturing Sector. PN1338.
(41)

Pokiaľ ide o primerané diskontné sadzby, ktoré sa musia použiť na finančné toky každej elektrárne, banka Caixa Banco de Investimento aj spoločnosť Credit Suisse First Boston dospeli k záveru, že diskontná sadzba pre zostatkovú hodnotu elektrární by mala odrážať zmluvné riziko obsiahnuté v tejto hodnote. Spoločnosť EDP zdôrazňuje, že všetky zmluvy PPA už od nadobudnutia platnosti v roku 1995 poskytovali spoločnosti EDP nárok na získanie zostatkovej hodnoty elektrární od spoločnosti REN, ak by sa mali zmluvy zrušiť pred termínom skončenia ich platnosti. Ak by teda spoločnosť EDP nemala záujem o predĺženie svojho práva využívať verejné vodné zdroje, získala by od spoločnosti REN zostatkovú hodnotu v čase skončenia platnosti každej zmluvy PPA.
(4)

Protokol by sa mal preto v mene Únie a členských štátov podpísať a s cieľom zabezpečiť jeho účinné vykonávanie, mal by sa predbežne vykonávať a to až do ukončenia postupov potrebných na nadobudnutie jeho platnosti,
(4)

Dohoda by sa preto mala podpísať v mene Únie a niektoré jej ustanovenia by sa mali predbežne vykonávať do ukončenia postupov potrebných na jej uzavretie,